b'\n_START_ARTICLE_\nHauterive (Neuch\xc3\xa2tel)\n_START_SECTION_\nSijainti\n_START_PARAGRAPH_\nHauterive sijaitsee Neuch\xc3\xa2telinj\xc3\xa4rven luoteiskulmassa Juravuoristoon kuuluvan Chaumontvuoren rinteell\xc3\xa4. Kunnan lounaispuolella sijaitsee Neuch\xc3\xa2telin kaupunki, joka muodostaa yhten\xc3\xa4isen taajama-alueen Hauteriven kanssa.\n_START_SECTION_\nHistoriaa\n_START_PARAGRAPH_\nHauteriven seutu on ikivanhaa asuinseutua; vanhimmat l\xc3\xb6yd\xc3\xb6t ovat kivikaudelta 15\xc2\xa0000 vuoden takaa. Hauterivess\xc3\xa4 sijaitsee Neuch\xc3\xa2telin kantonin arkeologinen museo, Lat\xc3\xa8nium, jossa esitell\xc3\xa4\xc3\xa4n seudun historiaa. Nimens\xc3\xa4 museo on saanut La T\xc3\xa8nen kulttuurille nimens\xc3\xa4 antaneen l\xc3\xa4heisen La T\xc3\xa8nen mukaan.\n_START_SECTION_\nLiikenne\n_START_PARAGRAPH_\nMoottoritie A5 Neuch\xc3\xa2telista Bieliin kulkee kunnan poikki. _NEWLINE_SBB:n rautatie Bielist\xc3\xa4 Neuch\xc3\xa2teliin ja BLS:n rautatie Bernist\xc3\xa4 Neuch\xc3\xa2teliin kulkevat Hauteriven poikki.'